W.A.S.P.

**W.A.S.P.** on vuonna 1982 perustettu yhdysvaltalainen heavy metal -yhtye. W.A.S.P. tuli tunnetuksi 1980-luvulla kiistanalaisista psykodraamatyylisistä, shock rockia lähentelevistä konserteistaan sekä brutaaleista sanoituksistaan. Myöhemmissä yhtyeen levytyksissä ovat korostuneet politiikka ja uskonto. Blackie Lawless on yhtyeen ainoa sen perustamisesta mukana ollut jäsen. Monet mieltävätkin W.A.S.P.:in lähinnä Lawlessin sooloprojektiksi. Yhtyeen kokoonpano on kuitenkin pysynyt muuttumattomana pisimmillään lähes kymmenen vuotta. Pitkäaikaisin kokoonpano nähtiin vuosina 2006–2015.

## Historia
### 1980-luku
W.A.S.P. perustettiin Los Angelesissa vuonna 1982. Yhtye solmi levytyssopimuksen Capitol Recordsin kanssa vuonna 1984. Yhtyeen ensimmäinen single "Animal (Fuck Like a Beast)" julkaistiin ainoastaan Euroopassa. Debyyttialbumi *[[W.A.S.P. (albumi)|W.A.S.P.]]* julkaistiin vuonna 1984. Albumi tunnetaan epävirallisesti myös sen työnimellä *Winged Assassins*.

Vuonna 1985 julkaistiin *[[The Last Command (albumi)|The Last Command]]*, jonka singlet ja videot "Wild Child" ja "Blind in Texas" saivat paljon esitysaikaa Music Televisionilla. Vuonna 1986 kitaristi Randy Piper oli lähtenyt yhtyeestä ja Blackie Lawless vaihtoi instrumenttinsa bassosta sähkökitaraan. Uudeksi basistiksi palkattiin Johnny Rod ja W.A.S.P. meni studioon nauhoittamaan uutta albumia *[[Inside the Electric Circus]]*. Kolmen ensimmäisen studioalbumin jälkeen julkaistiin ensimmäinen livealbumi *[[Live...In The Raw]]* vuonna 1987. Albumi sisälsi kolme uutta studiokappaletta, joista "Scream Until You Like It" oli Lawlessin ensimmäinen soundtrack-sävellys elokuvaa *[[Ghoulies 2]]* varten. Neljäs ja samalla yhtyeen myydyin studioalbumi *[[The Headless Children]]* julkaistiin vuonna 1989. Tällä albumilla W.A.S.P. omaksui synkemmän ja raskaamman soundin ja erkani näin aiemmasta glam metal -tyylistään. Levyn sanoitukset olivat aiempaa synkempiä ja kantaa ottavampia.

### 1990-luku
Pian *The Headless Childrenin* julkaisun jälkeen yhtyeen keulahahmo Blackie Lawless lähti soolouralle ja teki ensimmäisen konseptialbuminsa nimeltä *[[The Crimson Idol]]*, joka julkaistiin vuonna 1992 kuitenkin W.A.S.P.-yhtyeen nimellä levy-yhtiön painostuksesta. Monet kriitikot pitävät tätä albumia W.A.S.P.:in parhaimpana tuotoksena. *The Crimson Idol* sisälsi myös yhtyeen ensimmäisen radiohitin "Hold on to My Heart". 

Vuonna 1995 julkaistiin *[[Still Not Black Enough]]*, jolla on kaikista W.A.S.P.-levyistä terävin soundi. Tämänkin albumin piti olla Lawlessin sooloalbumi, mutta hän tyytyi julkaisemaan albumin W.A.S.P.-yhtyeen nimellä "liian heavy-painotteisena".  Ennen *Still Not Black Enoughia* julkaistiin vanhan Capitol Recordsin sopimusvelvoitteen täyttämiseksi kokoelma-albumi *[[First Blood Last Cuts]]*, joka sisälsi uudet kappaleet "Sunset And Babylon" ja "Rock and Roll to Death". Jälkimmäinen julkaistiin myös *Still Not Black Enough* -albumilla. 

Vuonna 1997 Lawless halusi tehdä jotakin erilaista. Hän julkaisi albumin *[[K.F.D.]]* (lyh. *Kill Fuck Die*), joka on raskain ja synkin W.A.S.P.-albumi. K.F.D. oli myös levy, jonka myötä Chris Holmes palasi yhtyeeseen ja Mike Duda liittyi levytyskokoonpanoon. Blackie on kertonut, että levy muodostui kun Holmes tuli "sekopäisten riffien" kanssa Blackien luokse, joka suhtautui materiaaliin aluksi penseästi. Kuunneltuaan riffejä aikansa Blackie tuli kuitenkin toisiin ajatuksiin. *K.F.D.*:n jälkeen julkaistiin livealbumi *[[Double Live Assassins]]* vuonna 1998. Vuonna 1999 julkaistiin uusi studioalbumi *[[Helldorado]]*.

### 2000-luku
Vuonna 2000 julkaistiin yhtyeen neljäs kokoelma *[[The Best of The Best]]*, joka sisälsi kaksi uutta kappaletta. Samana vuonna markkinoille tuli myös ensimmäinen live-DVD *[[The Sting: Live at the Key Club L.A.|The Sting]]*. Vuonna 2001 julkaistiin albumi *[[Unholy Terror]]*, jonka sanoitukset käsittelevät järjestäytyneiden uskontojen  piirteitä. Seuraavana vuonna 2002 yhtye julkaisi *[[Dying for the World]]* -albumin, joka on Lawlessin vastaus syyskuun 11. päivän tapahtumille. Vuonna 2004 julkaistiin W.A.S.P.-albumit *[[The Neon God Part: 1 - The Rise]]* ja *[[The Neon God: Part 2 - The Demise]]*, jotka kummatkin ovat konseptialbumeja. Vuonna 2007 W.A.S.P. julkaisi *[[Dominator]]*-albumin, joka käsittelee Yhdysvaltain politiikkaa. 12. lokakuuta 2009 julkaistiin studioalbumi *[[Babylon (W.A.S.P.:in albumi)|Babylon]]*, joka sisältää mm. raamatullisia teemoja.
Pian Babylonin julkaisun jälkeen Blackie Lawless ilmoitti, että hän ei koskaan aio soittaa kappaletta "Animal (Fuck Like A Beast)" enää livenä uskonnollisten vakaumustensa vuoksi. [34] Nämä uskomukset ovat väitetysti olleet Blackie Lawlessin omien sanoitustensa itsesensuurin takana "Babylonin maailmankiertueen" aikana, varsinkin "Chainsaw Charlie (Murders In The New Morgue)" -esityksen aikana.

### 2010-luku
Syksyllä 2011 Blackie Lawless alkoi julkaista yhtyeen sivustolla *30 Years of Thunder* -kirjoitussarjaa säännöllisesti kerran kuussa. 15-osaisen sarjan viimeinen osa julkaistiin vuoden 2012 lopulla. Tekstit käsittelevät enimmäkseen yhtyeen historiaa, mutta mukaan mahtui ajankohtaisiakin aiheita, kuten Blackien Clifford-veljen kuolema syksyllä 2012.

W.A.S.P. aloitti 30 Years of Thunder -nimisen 30-vuotiskiertueen 21. syyskuuta 2012 eli päivälleen 30 vuotta yhtyeen ensimmäisen esiintymisen jälkeen. Kiertue ulottui eri puolille Eurooppaa ja jatkui saman vuoden joulukuuhun asti.

Rumpali Mike Dupke erosi yhtyeestä heinäkuussa 2015. Kokoonpano Lawless–Duda–Blair–Dupke oli toiminnassa vuosina 2006–2015 ja on yhtyeen historian pitkäaikaisin.

Yhtyeen viidestoista studioalbumi *[[Golgotha]]* julkaistiin 2. lokakuuta 2015. Albumilla kristillisyys tuli esiin jopa entistä selvemmin.

Vuonna 2017 W.A.S.P. ilmoitti, että *The Crimson Idol* -levyn 25-vuotisjuhlavuoden kunniaksi järjestetään Re-Idolized-kiertue, jolla W.A.S.P. soittaa levyn kokonaan – sekä kolme levylle tarkoitettua, mutta pois jätettyä laulua. Lisäksi kiertueella soitetaan tunnettuja lauluja yhtyeen muilta levyiltä. *The Crimson Idol* -albumin ohessa oli 1990-luvulla suunniteltu julkaistavan noin 50-minuuttinen elokuva levyn päähenkilön vaiheista, mutta elokuvaa ei kuitenkaan ole virallisesti julkaistu ennen levyn 25-vuotisjuhlavuotta 2017, jolloin Napalm Records julkaisee sen eri formaateissa. Pätkiä elokuvasta oli nähty W.A.S.P.-keikoilla taustakankaalla 2000-luvun ensimmäiseltä vuosikymmeneltä lähtien. Re-Idolized-kiertue alkoi Göteborgista 25. syyskuuta 2017 ja päättyi Moskovaan 30. marraskuuta 2017.

### 2020-luku
Yhtye esiintyi huhtikuussa 2022 Oulussa, Tampereella, sekä Helsingissä.

## Yhtyeen maine
W.A.S.P. aiheutti 1980-luvulla Yhdysvalloissa paljon kohua ja huomiota lavaesiintymisensä vuoksi. Kahden ensimmäisen albumin kiertueilla teatraalisen lavaesiintymisen ohjelmanumeroita olivat muun muassa raa'an lihan heittely yleisön joukkoon, naisen sitominen ja "silpominen" sekä yhtyeen jäsenten väliset teatraaliset "rakastelukohtaukset".

Yhtyeen sanoitukset olivat jatkuvasti Tipper Goren johtaman Parents Music Resource Centerin tarkkailulistalla, minkä ansiosta single "Animal (Fuck Like a Beast)" joutui PMRC:n julkaisemalle viidentoista haitallisimman kappaleen Filthy Fifteen -listalle. Yhtyeen jäsenet voidaan nähdä vuoden 1985 elokuvassa *[[The Dungeonmaster]]* soittamassa "Tormentor"-kappalettaan.

## Jäsenet
### Nykyiset
*Blackie Lawless – laulu, kitara (basso 1982–1986) (1982–)
*Doug Blair – kitara, taustalaulu (1992, 2001, 2006–)
*Mike Duda – bassokitara, taustalaulu (1996–)
*Aquiles Priester – rummut (2017–)

### Entiset
*Rik Fox – bassokitara (1982)
*Randy Piper – kitara (1982–1986)
*Tony Richards – rummut (1982–1984)
*Don Costa – bassokitara (1982)
*Chris Holmes – kitara (1983–1990, 1996–2001)
*Steve Riley – rummut (1984–1987)
*Johnny Rod – bassokitara (1986–1989, 1992–1993)
*Frankie Banali – rummut ja lyömäsoittimet (1989–1990, 1992, 1995, 2001, 2004)
*Bob Kulick – kitara (1991–1995)
*Stet Howland – rummut (1991–2005)
*Darrell Roberts – kitara (2001–2006)
*Mike Dupke – rummut, laulu, lyömäsoittimet (2006–2015)
*Patrick Johansson – rummut (kiertuerumpali) (2006, 2015)
*Randy Black – rummut (kiertuerumpali) (2015)

## Diskografia

### Studioalbumit
* *[[W.A.S.P. (albumi)|W.A.S.P.]]* (1984)
* *[[The Last Command (albumi)|The Last Command]]* (1985)
* *[[Inside the Electric Circus]]* (1986)
* *[[The Headless Children]]* (1989)
* *[[The Crimson Idol]]* (1992)
* *Still Not Black Enough* (1995)
* *[[Kill Fuck Die]]* (1997)
* *[[Helldorado]]* (1999)
* *[[Unholy Terror]]* (2001)
* *[[Dying for the World]]* (2002)
* *[[Neon God: Part I The Rise]]* (2004)
* *[[Neon God: Part II The Demise]]* (2004)
* *[[Dominator]]* (2007)
* *[[Babylon (W.A.S.P.:in albumi)|Babylon]]* (2009)
* *[[Golgotha]]* (2015)
* *[[Re-Idolized]]* (2018)

## Esiintymiset Suomessa

* 10. lokakuuta 1984 &ndash; Helsinki, Lepakko
* 12. lokakuuta 1984 &ndash; Huittinen, Huhkolinna
* 13. lokakuuta 1984 &ndash; Kaavi
* 12. marraskuuta 1986 &ndash; Helsinki, Jäähalli
* 20. toukokuuta 2004 &ndash; Rauma, hotelli Raumanlinna
* 21. toukokuuta 2004 &ndash; Turku, Caribia
* 22. toukokuuta 2004 &ndash; Helsinki, Tavastia
* 23. toukokuuta 2004 &ndash; Helsinki, Tavastia – peruuntui keikkapäivänä Blackien menetettyä äänensä
* 24. toukokuuta 2004 &ndash; Tampere, Pakkahuone
* 12. marraskuuta 2004 &ndash; Tampere, Pakkahuone
* 13. marraskuuta 2004 &ndash; Helsinki, Jäähalli
* 21. toukokuuta 2005 &ndash; Vuokatti, RockKatti
* 10. kesäkuuta 2006 &ndash; Tampere, Sauna Open Air
* 22. syyskuuta 2006 &ndash; Oulu, Club Teatria
* 23. syyskuuta 2006 &ndash; Jyväskylä, Jyväskylän Paviljonki Areena, Lutakko
* 24. syyskuuta 2006 &ndash; Helsinki, Kulttuuritalo
* 30. kesäkuuta 2007 &ndash; Helsinki, Tuska Open Air
* 29. heinäkuuta 2008 &ndash; Turku, DBTL
* 31. heinäkuuta 2008 &ndash; Tampere, Pakkahuone
* 1. elokuuta 2008 &ndash; Oulu, Teatria
* 2. elokuuta 2008 &ndash; Vantaa, Korso, Ankkarock
* 21. lokakuuta 2009 &ndash; Tampere, Pakkahuone
* 22. lokakuuta 2009 &ndash; Joensuu, Joensuu areena
* 23. lokakuuta 2009 &ndash; Helsinki, Kulttuuritalo

* 24. lokakuuta 2009 &ndash; Oulu, Club Teatria
* 4. heinäkuuta 2010 &ndash; Helsinki, Tuska Open Air
* 9. joulukuuta 2010  &ndash; Helsinki, Kulttuuritalo
* 10. joulukuuta 2010 &ndash; Tampere, Pakkahuone
* 11. joulukuuta 2010 &ndash; Oulu, Club Teatria
* 27. heinäkuuta 2011 &ndash; Helsinki, Apollo Live Club
* 28. heinäkuuta 2011 &ndash; Turku, DBTL
* 29. heinäkuuta 2011 &ndash; Kuopio, Kuopiorock
* 30. heinäkuuta 2011 &ndash; Rauma, Unaja Open Air
* 17. lokakuuta 2012 &ndash; Helsinki, The Circus
* 18. lokakuuta 2012 &ndash; Tampere, Tampere-talo
* 19. lokakuuta 2012 &ndash; Turku, Logomo
* 20. lokakuuta 2012 &ndash; Seinäjoki, Rytmikorjaamo
* 7. kesäkuuta 2014 &ndash; Tampere, South Park
* 21. kesäkuuta 2014 &ndash; Kauhajoki, Nummirock
* 17. heinäkuuta 2015 &ndash; Uusikaupunki, Karjurock
* 7. lokakuuta 2015 &ndash; Seinäjoki, Rytmikorjaamo
* 9. lokakuuta 2015 &ndash; Helsinki, Kulttuuritalo
* 10. lokakuuta 2015 &ndash; Oulu, Areena
* 11. lokakuuta 2015 &ndash; Tampere, Pakkahuone
* 28. syyskuuta 2017 &ndash; Tampere, Pakkahuone
* 29. syyskuuta 2017 &ndash; Seinäjoki, Rytmikorjaamo
* 30. syyskuuta 2017 &ndash; Helsinki, The Circus
* 12. heinäkuuta 2019 &ndash; Tampere, Sauna Open Air
* 13. huhtikuuta 2023 &ndash; Tampere, Pakkahuone
* 14. huhtikuuta 2023 &ndash; Helsinki, Kulttuuritalo
*17. lokakuuta 2025 &ndash; Oulu, Tullisali 
*18. lokakuuta 2025 &ndash; Helsinki, Kulttuuritalo

## Katso myös

* WASP (sana)

## Lähteet

## Aiheesta muualla

* 
* Ylen Elävä arkisto: Blackie Lawless, W.A.S.P.